فرانسا، آلمانیا، ایتالیا، اینگیلتره و ایسپانیا ایسرایلین باش ناظیری بنیامین نتانیاهونون ایشغال آلتینداکی اردن چایی‌نین غرب ساحلینده یئرلشن اردن وادی‌سینی "ایسرایله ایلحاق ائتمه" وعدی ایله باغلی آچیقلاماسی‌نین جدی ناراحات‌لیق دوغوردوغونو بیلدیردی‌لر.
بئش اؤلکه‌نین بیرگه آچیقلاماسیندا "فرانسا، آلمانیا، ایتالیا، اینگیلتره و ایسپانیا اردن چایی‌نین غرب ساحلی، خصوصیله اردن وادیسی و اؤلو دنیزین قوزیی ساحل‌لری‌نین احتیمال اولونان ایلحاقینا دایر آچیقلاما‌دان درین ناراحات‌لیق حیسی  کئچیریر. بو آچیقلاما حیاتا کئچیریله جگی تقدیرده اولوسلار آراسی حقوق جدی شکیلده پوزولا‌جاق‌دیر" ایفاده‌سی ایشلدیلیب.
بئش اؤلکه‌نین طرف‌لردن 1967-جی ایلدکی سرحدلره گؤره ایکی دؤولت‌لی حل احتیمالینی تهلوکه ایله اوزلش‌دیرن اولوسلار آراسی حقوقا ضد حرکت‌لردن ایمتینا ائتمه‌لرینی ایستمکده داوام ائدجگی بیلدیریلن آچیقلامادا قئید ائدیلیب کی، فرانسا، آلمانیا، ایتالیا، اینگیلتره و ایسپانیا ایسرایلین تهلوکه‌سیزلیک حاقینی تانیییر و غزه-دن ایسرایله یؤنلدیلمیش سون هوجوم‌لاری قیناییر.
